PIÈCES A L’APPUI. 
277 
Son dit fini, Mercure au ciel voila , 
Puis un chacun sans délay s’en alla , 
Et peu-à-peu diminua la presse. 
Le soir venu , Hébé, ma belle hostesse, 
Pour entremets de la collation 
De ce me fist briève narration. 
Cljanson. 
Plus nulz regretz, grands, moyens ne menuz, 
De joye nudz, 
Ne soient ditz ne escriptz. 
Oresr evient le bon temps Saturnus 
Où peu congnuz 
Furent plaintes et cris. 
Long-temps nous ont tous malheurs infiniz 
Battuz, pugniz 
Et fais povres maigretz. 
Mais maintenant d’espoir sommes garniz ; 
Joinctz et unis, 
N’ayons plus nulz regretz. 
Sur nos préaux et jardinetz herbus 
Luyra Phébus 
De ses rais ennobliz. 
Ainsi croistront noz boutonneaux barbus , 
Sans nulz abus 
Et dangereux troublis. 
Regretz plus nulz ne nous viennent après ; 
Vostre heure est près 
Venant des cieulx béniz. 
Voisent ailleurs regretz plus durs que gretz , 
Fiers et aigretz , 
Et cherchent aultres nidz. 
Se Mars nous toit la blanche fleur de lis, 
Sans nulz délictz , 
Sy nous donne Vénus 
Rose vermeille, amoureuse , de prix, 
Dont nos espritz 
N’auront regretz plus nulz. 
(.Albums de Marguerite d'Autriche.) 
